DA Den Europæiske Unions Tidende L 285/28

KOMMISSIONENS FORORDNING (EF) Nr. 1281/2007

af 30. oktober 2007

om fastsættelse for produktionsåret 2006/07 af den specifikke vekselkurs for minimumspriserne for sukkerroer i sukkersektoren for de medlemsstater, som ikke har indført den fælles valuta

KOMMISSIONEN FOR DE EUROPÆISKE FÆLLESSKABER HAR —

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 318/2006 af 20. februar 2006 om den fælles markedsordning for sukker (1),

under henvisning til Kommissionens forordning (EF) nr. 1913/2006 af 20. december 2006 om gennemførelsesbestemmelser for den agromonetære ordning for euroen i landbrugssektoren og om ændring af visse forordninger (2), særlig artikel 31, og

ud fra følgende betragtninger:

(1) I henhold til artikel 31 i forordning (EF) nr. 1913/2006 skal omregningen af den minimumspris for sukkerroer, der er omhandlet i artikel 5 i forordning (EF) nr. 318/2006, til national valuta i de lande, der ikke deltager i euroområdet, for produktionsåret 2006/07 ske på den måde, der er fastsat i artikel 1 i Kommissionens forordning (EØF) nr. 1713/93 af 30. juni 1993 om særlige bestemmelser for anvendelse af landbrugsomregningskurserne i sukkersektoren (3). Derfor følger nærværende forordning de kriterier og den procedure, der er fastsat i artikel 1 i Kommissionens forordning (EØF) nr. 1713/93.

(2) Det fremgår af artikel 1, stk. 1, i forordning (EØF) nr. 1713/93, at minimumspriserne for sukkerroer omregnes til national valuta ved hjælp af en specifik landbrugsomregningskurs, der er lig med det pro rata-beregnede gennemsnit af de landbrugsomregningskurser, som var gældende i det pågældende produktionsår.

(3) Siden den 1. januar 1999 begrænses fastsættelsen af omregningskurser til de specifikke vekselkurser mellem euro og de nationale valutaer for de medlemsstater, som ikke har indført den fælles valuta, jf. Rådets forordning (EF) nr. 2799/98 af 15. december 1998 om indførelse af den agromonetære ordning for euroen (4).

(4) For produktionsåret 2006/07 bør den specifikke vekselkurs, der anvendes til at omregne minimumspriserne for sukkerroer, derfor fastsættes —

UDSTEDT FØLGENDE FORORDNING:

Artikel 1

Den specifikke vekselkurs, der anvendes til at omregne minimumspriserne for sukkerroer, jf. artikel 5 i forordning (EF) nr. 318/2006, til de nationale valutaer i de medlemsstater, som ikke har indført den fælles valuta, fastsættes for produktionsåret 2006/07 som angivet i bilaget.

Artikel 2

Denne forordning træder i kraft på dagen for offentliggørelsen i Den Europæiske Unions Tidende.

Den anvendes fra den 1. juli 2006.

Denne forordning er bindende i alle enkeltheder og gælder umiddelbart i hver medlemsstat. Udfærdiget i Bruxelles, den 30. oktober 2007. På Kommissionens vegne Jean-Luc DEMARTY Generaldirektør for landbrug og udvikling af landdistrikter

(1) EUT L 58 af 28.2.2006, s. 1. Senest ændret ved forordning (EF) nr. 1260/2007 (EUT L 283 af 27.10.2007, s. 1).

(2) EUT L 365 af 21.12.2006, s. 52. Ændret ved forordning (EF) nr. 873/2007 (EUT L 193 af 25.7.2007, s. 3).

(3) EFT L 159 af 1.7.1993, s. 94. Senest ændret ved forordning (EF) nr. 1509/2001 (EFT L 200 af 25.7.2001, s. 19).

(4) EFT L 349 af 24.12.1998, s. 1.